kardosdrur/scandi-wiki huggingface dataset:
Ravkikkert (redskab)

En ravkikkert er en fiktiv opfindelse i Philip Pullmans trilogi om Det gyldne kompas. Kikkerten er et lille teleskop lavet af Mary Malone og mulefaerne. Kikkerten er faktisk ikke lavet af rav, men af plantesafts-lak, men det har samme gule farve. Ved at se gennem kikkerten kan man se "Støv" som glimterende gyldne partikler. Det var faktisk ikke Mary Malones hensigt at lave kikkerten, men startede med et spejl til at fange "Skygger" ("Støv") og for at hjælpe mulefaerne med at redde deres hjul-kapsel-træer fra at dø. Med nogle forsøg, opdagede hun, at kun 2 stykker af linsen med en håndsbredde fra hinanden, overlakeret med et lag olie fra frøbælgene fra mulefaernes træer, kan man se gennem linsen og se "Skygger" eller "Støv". Mulefaerne lavede et rør af bambus til at holde pladerne fra hinanden i hver ende. Med kikkerten opdagede Malone at træerne dør, fordi "Støvet" strømmer væk fra træernes blomster i stedet ind i dem, som de altid har gjort og dette skyldes mulefaernes brug af træerne tre hundrede år før trilogien finder sted. 

Ravkikkerten er det ene af de tre objekter i Det gyldne kompas, der ikke har brug for "negativ kapacitet" for at virke, da man kun skal kunne se "Støv" igennem det. Men Mary opdagede, at hvis man ser gennem kikkerten og bruger den negavtive kapacitet, vil ens bevidsthed falde i med strømmen af "Støv" og flyde væk fra kroppen. 

Det Gyldne Kompas
Intentionsaerostat

En intentionsaerostat er en fiktiv opfindelse i Philip Pullmans trilogi om Det gyldne kompas. Maskinen kan flyve, selvom den hverken har motor eller vinger. Den har et cockpit og kan kontrolleres ligesom en gyropter (helikopter i Lyras verden) og seks insekt-lignende ben. Der er en hjelm-mekanisme med en ledning tilbundet, således at maskinen kan styres af pilotens tanker og hensigter. Den kan kun bruges af et menneske med en daimon, for daimonen skal enten bide eller holde fast i ledningen. Der findes mindst, den ene mere avanceret end den anden. 

Maskinen er nogle gange bevæbnet med nogle avanceret våben. Den er i stand til at stoppe artilleri-granater, inden de når deres mål og kan udslette fjendens fly før de når at svare tilbage. Dens våben kan ligne en laser eller et partikelfilter-våben. Teknologien bruges til at oprette både intentionskraften (som formentlige bevæger sig via en slags anti-tyndgekraftssystem) og dens våben synes at være overordentlige avanceret i forhold til vores verden, men også fremmed i Lord Asriels verden. Det er forklaret, hvordan han kunne udvikle sådant avanceret teknologi i løbet af så kort tid (fans har spekuleret på om han mon har fået det fra en af de mange verdener har han besøgt eller hemmeligt selv har udviklet det, han har jo allerede udviklet avanceret udstyr, der blandt andet har gjort det muligt at krydse over til andre verdener).

Det bliver brugt af Mrs. Coulter til at undslippe fra Lord Asriels fæstning, derefter af Lord Asriel til at redde Mrs. Coulter og derefter igen af Mrs. Coulter for at komme til Sky-Bjerget for at narre himlens regent, Metatron. 

Det Gyldne Kompas
Hodometer

Et Hodometer (fra græsk hodós, „vej“ og métron, „måling“ – altså: „vejmåling“) måler mekanisk en tilbagelagt vejstrækning. Hodometri er læren om mekanisk vejmåling.

Et hodometer kan være udformet som en trækærre, hvori er installeret tandhjul der fungerer som et tælleværk, og som ved hver omdrejning af hjulets omkreds kan flytte en viser på en måleskive. Man gik så længden af vejen, og ved hver mil, halvmil og kvartmil opstillede man en vejviser, som oftest i form af en milepæl. En vogn til at måle afstande i mil blev kaldt en milvogn eller milevogn.

Man bruger stadig hodometre i nyere tid, selv om man ved hjælp af digitale metoder efterhånden kan måle langt mere præcist.

Historie

Danmark 
Det først kendte hodometer i Danmark stammer fra tiden under Christian 4., som nævner det i et af sine breve fra 1627 (9. december): "Den wagen med ded Segerwrck skall med, og huor werckit slaar, skall hand holle stille och mercke steden, huor at lensmenden skall laade legge en stor steen eller laade sætte et tree offuerende."

Under Christian 5.s regeringsperiode blev det storstilede projekt med at fornye og opmåle vejene taget op. Det blev videnskabsmanden Ole Rømer som blev sat i spidsen for dette. Hans første gerning var at fastsætte længden af en mil, som ellers kunne variere fra egn til egn. Han satte den til at en mil = 12.000 alen, som er lig med 7.538 meter.

Der findes i dag 2 hodometre på Tøjhusmuseet i København, som stammer fra omkring år 1700, som muligvis er bygget af Ole Rømer. Ved en prøvekørsel i 1940 viste det sig at de stadig kørte med en for datiden imponerende præcision. De to hodometre kunne således opvise følgende målinger:

Hodomoter nr. 1 (mus.nr. A 313)
 1 alen = 0,62795 +/- 0,00058 m
 12.000 alen = 7.535,4 +/- 7,0 m

Hodometer nr. 2 (mus.nr. A 314)
 1 alen = 0,62860 +/- 0,0016 m
 12.000 alen = 7.543,2 +/- 1,9 m

Se også 
 Skridttæller

Henvisninger

Litteratur 
 Erling Pade, Milevognen og andre ældre opmålingssystemer : en kulturhistorisk skitse, E. Pade, 1976. .
 Ejvind Draiby, Gamle danske milepæle, Miljøministeriet, 1990.

Eksterne henvisninger 

Kartografi
Måleinstrumenter
Længde
The New Yorker

The New Yorker er et amerikansk tidsskrift med reportager, anmeldelser, essays, satire og fiktion, der er udgivet siden 17. februar 1925. Tidsskriftet udkommer 47 gange årligt i et oplag på 1,062 mio.

Selv om dets hovedfokus er på New York City og byens kulturelle liv, har The New Yorker mange læsere udenfor såvel New York og USA. Bladet er kendt for sin gode journalistik og kulturkommentarer samt sine satariske tegneserier. Blandt de portrætterede her er Barack Obama, der i juli 2008 blev afbilledet på forsiden som muslimsk fundamentalist.

I 2005 blev samtlige udgaver af The New Yorker udgivet på en dvd, som i alt rummer omkring en halv mio. sider.

Eksterne henvisninger 
 The New Yorkers officielle hjemmeside

New Yorker, The
Etableret i 1925
Hamburg Hauptbahnhof

Hamburg Hauptbahnhof er hovedbanegården i Hamburg, Tyskland.

Hamburg Hauptbahnhof blev indviet i 1906. Forinden havde byen flere mindre stationer omkring byens centrum. Den første jernbane i byen åbnede i 1842. Stationerne i byen var Berliner Bahnhof (indviet 1846), Lübecker Bahnhof (indviet 1865), Klosterthor (indviet 1866) og Hannöverscher Bahnhof (indviet 1872). Den nye hovedbanegård blev bygget efter en konkurrence, der blev udskrevet i 1900. På det tidspunkt fandtes allerede Hauptbahnhof Altona, men indtil Groß-Hamburg-Gesetz blev vedtaget i 1937 var Altona stadig en selvstændig by. 

Der kører InterCityExpress-tog fra Hamburg Hauptbahnhof til København og InterCity til Aarhus.

Eksterne henvisninger 

 Billeder fra Hamburg Hauptbahnhof (tysk) 

Hauptbahnhof
Kia Carnival

Kia Carnival er en MPV fra Kia. Første generation blev introduceret i 1999 og fik et facelift i 2001. Anden generation blev introduceret i 2006.

Motoren er enten en 6-cylindret benzinmotor eller en 4-cylindret turbodieselmotor. Sidstnævnte har siden modelår 2002 haft commonrail-indsprøjtning.

I Nordamerika hedder modellen Kia Sedona.


1. generation 

Første generation af Carnival kom på markedet i 1999 som 2000-model. Den var baseret på platformen fra den amerikanske Ford Windstar.

Motorprogrammet omfattede en 6-cylindret 2,5-liters benzinmotor med 165 hk fra Rover, samt en 4-cylindret 2,9-liters turbodieselmotor med 126 hk fra Kia selv (i visse lande også med 135 hk).

Modellen gennemgik et facelift i slutningen af 2001 på 2002-modellerne. Det indebar blandt andet at 2,5's effekt faldt til 150 hk, og at den samtidig forsvandt fra det danske marked. Desuden fik dieselmotoren commonrail-indsprøjtning, hvorved effekten steg til 144 hk.

Tekniske specifikationer

2. generation 

Anden generation af Carnival blev introduceret i 2006. Den er baseret på platformen fra den amerikanske Hyundai Entourage.

Eneste motormulighed i Danmark er en 4-cylindret 2,9-liters commonrail-turbodieselmotor med 185 hk, men i andre lande tilbydes også en 6-cylindret 2,7-liters benzinmotor med 189 hk og en 6-cylindret 3,8-liters benzinmotor med 254 hk.

Tekniske specifikationer

Kilder og eksterne henvisninger 

 Officielt websted

Carnival
Store MPV'er
Biler introduceret i 1999
Biler fra 1990'erne
Biler fra 2000'erne
Biler fra 2010'erne
Forhjulstrukne biler
Frankrigs Division 1 1996-1997

AS Monaco vandt Division 1 1996-1997 med 79 point.

Ligatabel 

K=kampe spillet, V= vundet, U= uafgjort, T= tabt, MF-MM= mål for-mål mod, P = Point

Målscorer

Kilder 

1996-1997
Fodbold i 1996
Fodbold i 1997
Bahnhof Berlin-Spandau

Bahnhof Berlin-Spandau er en jernbanestation beliggende i den vestlige bydel Spandau i Berlin, Tyskland.

Stationen, der tidligere blev kaldt Spandau West, ligger i nærheden af Spandauer Altstadt og Rathaus Spandau. Den er den vestlige endestation på S-Bahn-linjerne S75 og S9, ligesom flere regionaltog og langdistancetog standser ved stationen, der også er et vigtigt knudepunkt for bustrafikken i den vestlige bydel.

Eksterne henvisninger 

Spandau
Berlins observatorium

Berlins observatorium (Berliner Sternwarte) var et stjerneobservatorium mellem Lindenstrasse og Friedrichstrasse i Berlin, som var i drift fra 1835 til 1913. Berømte astronomer som arbejdede her inkluderer Johann Franz Encke, Heinrich Louis d'Arrest, Friedrich Wilhelm Bessel og Johann Gottfried Galle. I 1846 blev planeten Neptun opdaget her. I 1913 blev det erstattet af det nye observatorium i Babelsberg.

Eksterne henvisninger 

Observatorium
Astronomiens historie
Astronomiske observatorier
Jordan Kollegiet (Det Gyldne Kompas)

Jordan Kollegiet er et fiktivt kollegium i Philip Pullmans trilogi om Det Gyldne Kompas. Det findes i et univers parallelt til vores i en by der hedder Oxford og er triologiens hovedperson, Lyras, barndomshjem. 

Placeringen og indretningen af kollegiet er analog til placeringen af Exeter College, Philip Pullmans alma mater, i det virkelig Oxford. 

Som Pullman har beskrevet det, er kollegiet en smule overdrevet version af et Oxford-kollegie, gange over og under jorden i et broget udvalg af bygninger, kældre og tunneler bygget over århundreder. 

Det der er over jorden er kun en brøkdel af hele stedet. Ligesom nogle enorme svampe, med hele rodsystemet under jorden, da Jordan (der skubber for at få plads over jorden, med St. Michaels Kollegiet på den ene side, Gabriel Kollegiet på den anden side og Bodleys Bibliotek bagved) begyndte, engang i middelalderen, med at sprede sig under jordoverfladen. Tunneler, skakte, bomme, kældre og trapper har udhulet jorden under Jordan og dennes bygninger, at der næsten er lige så meget luft nedenunder, som ovenover. Jordan Kollegiet står næsten på en slags sten af skum. 
(Pullman, Det Gyldne Kompas)

Kollegiet giver nu ture på kollegiet i Oxford.

Referencer

Det Gyldne Kompas
Bahnhof Berlin Südkreuz

Bahnhof Berlin Südkreuz er en jernbanestation i bydelen Tempelhof-Schöneberg i det sydlige Berlin, Tyskland.

Stationen blev indviet i 1898 som Bahnhof Berlin Papestrasse, og blev ombygget helt i slutningen af 1990'erne. Stationen blev udvidet og stod færdig i 2006. I dag fungerer den som et knudepunkt for Berlins S-Bahn og for regional- og fjerntog i det sydlige Berlin. Efter indvielsen af den nye jernbane mellem stationen og Berlin Hauptbahnhof ændredes navnet til det nuværende.

Pladsen foran stationen er opkaldt efter skuespillerinden Hildegard Knef.

Sydkreuz
Tøjhuset i Berlin

Tøjhuset i Berlin (tysk Zeughaus Berlin) er et tøjhus i Berlin og den ældste bygning på boulevarden Unter den Linden. Det blev bygget mellem 1695 og 1706 som våbenarsenal (tøjhus) og regnes som en af de smukkeste profane barokygninger i Nordtyskland. Bygningen benyttes af Deutsches Historisches Museum.

Eksterne links 

 http://www.dhm.de/magazine/zeughaus/ Informationen über Geschichte und Architektur des Berliner Zeughauses

Museer i Berlin
Deutsches Historisches Museum

Deutsches Historisches Museum (DHM; det tyske historiske museum) blev grundlagt i 1987 i anledning byen Berlins 750-års jubilæum. Det holder til i Berlins tøjhus ved boulevarden Unter den Linden. En ny bygning af I.M. Pei blev desuden færdiglavet i 2004.

Eksterne links 
 Deutsches Historisches Museum 

Museer i Berlin
Historiske museer
Museer etableret i 1987
Rathaus Lichtenberg

Rathaus Lichtenberg er rådhuset i Lichtenberg i det østlige Berlin, Tyskland. Rådhuset blev indviet i 1898. Den røde murstensbygning er opført i nygotisk stil.

Rathaus Lichtenberg var fra 1907 til 1920 rådhus for den dengang selvstændige by Lichtenberg, fra 1920–1990 for Stadtbezirk Lichtenberg og siden 1990 har rådhuset været sæde for bydelsforsamlingen i Lichtenberg.

Eksterne henvisninger 

Bygninger, konstruktioner og anlæg i Berlin
Slangestjerner

Slangestjerner (Ophiuroidea) er pighuder i klassen Ophiuroidea nært beslægtet med søstjerner.

Slangestjernerne omfatter omkring 2000 arter som gerne lever på hård bund i mørkt, dybt vand. De mangler anus, og mundåbningen har derfor funktion som både mund og anus. Slangestjerner har skiveformede, leragtige kroppe med fem tynde lange fleksible arme med led som er skarpt afgrænsede fra den centrale skivekrop. I modsætning til søstjerner, hvor kroppen på en måde er delt ind i flere dele efter armene, er slangestjernenes midtpunkt mere en egen legemsdel.

Slangestjerner har ikke sugeskiver på rørfødderne, og rørfødderne bruges ikke til bevægelse som hos søstjernerne, men har sensoriske opgaver og hjælper med madindsamling. 
De kryber og klatrer rundt på bunden mellem sten, koraller og alger ved hjælp af de stærkt bevægelige arme, som hos nogen arter kan rulles ind mod mundsiden.

Eksterne henvisninger

Pighuder
Organisk arkitektur

Organisk arkitektur er et samlebegreb for en række arkitektoniske retninger som hovedsageligt har udviklet sig fra forrige århundredeskifte og frem til i dag.

Begrebet er kendt siden 1750, men er først blevet alment kendt med den berømte arkitekt Frank Lloyd Wright (1867-1959).

Arkitekter som var med til at give organisk arkitektur nye retninger var blandt andet Antoni Gaudí (1852-1926); Rudolf Steiner (1861-1925); Frank Lloyd Wright (1867-1959); Friedensreich Hundertwasser (1928-2000) og Le Corbusier (1887-1965).

Organisk arkitektur bliver ofte benyttet i følgende tre betydninger:
 Stilart defineret ved udseende. Organisk forstås her i betydningen naturligt udseende.
 Arkitektonisk måde at organisere en helhed på. Organisk forstås her som en måde at gestalte en helhed på der giver plads til delelementers behov og udfoldelse.
 Organisk i betydningen grokræfter eller livsprincip. På en tidsakse opretholdes livet gennem metamorfose (formforvandling) i livscykler. I goetheanistisk arkitektur forstås metamorfose ikke kun på en tidsakse, men også i en rumlig udstrækning som et helhedsligt og transformativt formforløb.

Eksterne henvisninger 

Stilperioder
Johan Micoud

Johan Micoud (født 24. juli 1973 i Cannes, Frankrig) er en tidligere fransk fodboldspiller, der indtil sommeren 2008 spillede for den franske Ligue 1-klub Girondins Bordeaux. I løbet af sin karriere har han desuden været udlandsprofessionel hos både Parma FC i Italien og Bundesliga-klubben Werder Bremen. I både hjem- og udlandet har Micoud vundet titler med sine klubber.

Landshold 

Micoud spillede desuden en årrække med jævne mellemrum for Frankrigs fodboldlandshold, som han fik debut for i 1999. Han var blandt andet med til at blive europamester ved EM i 2000, og var også i truppen ved VM i 2002 i Sydkorea og Japan.

Titler 

Ligue 1
 1999 med Bordeaux
Coppa Italia
 2002 med Parma
Bundesligaen
 2004 med Werder Bremen
Tyske pokalturnering
 2004 med Werder Bremen
EM i fodbold
 2000 med Frankrig

Eksterne henvisninger 

 Spillerinfo 

Fodboldspillere fra Frankrig
Fodboldspillere fra Girondins Bordeaux
Fodboldspillere fra Parma FC
Fodboldspillere fra AS Cannes
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Berliner Ensemble

Berliner Ensemble er en af de mest kendte teaterscener i Berlin, Tyskland. 

Teatret blev etableret i Østberlin i 1949 af dramatikeren Bertolt Brecht og hans hustru, skuespillerinden Helene Weigel. I 1954 flyttede teatret til Theater am Schiffbauerdamm (opført i 1928), der ligger i Friedrich-Wilhelm-Stadt i bydelen Mitte.

Eksterne henvisnigner 

 Berliner Ensembles hjemmeside

Teatre i Tyskland
Ensemble
Justine Cathrine Rosenkrantz

Justine Cathrine Rosenkrantz, (1659-1746) var en dansk baronesse og spion. Hun var datter af stiftsamtmand Ludvig baron Rosenkrantz og Karen Axelsdatter Movat.

Spionen 
Omkring 1680 blev hun hofjomfru hos den reformerte dronning Charlotte Amalie. Dronningens modstandere, herunder kongens elskerinde Sophie Amalie Moth, havde under påskud af, at det var usømmeligt, at Dronningen kun var omgivet af damer fra sit eget trossamfund fået gennemtrumfet ansættelsen af den lutherske jomfru Rosenkrantz. Hermed havde de sikret sig en spion i Dronningens omgivelser.

Justine Cathrine har efter sigende været det helt rette valg til denne opgave, for som G.L. Wad skrev i Dansk biografisk leksikon: "Man vil næppe kunne finde en til så hæslig en rolle mere egnet kvinde; med et stygt ydre forbandtes hun med mange slette egenskaber; hun skildres som en nederdrægtig person, indbilsk og uforskammet i sin optræden mod Dronningen, der i 19 år måtte tåle hende om sig, før hun befriedes for hende."

Morderen 
Det var dog ikke hendes rolle som spion, der til sidst bragte Justine Cathrine i uføre. Der var derimod kærligheden. En kammerjunker ved Dronningens hof, Friedrich Emanuel von Kötschau havde vist hende sådan opmærksomhed, at hun troede at have erobret hans hjerte. Men han vendte sin interesse mod en anden hofdame, kammerjomfru Anna Emilie von Dalwig. Justine Cathrine Rosenkrantz blev aldeles rasende, hvorfor hun fattede tanke om at myrde sin rivalinde.

Efter et par måneder bragte hun planen til udførelse, da hun kom rottegift i jomfru Dalwigs rissuppe (17. marts 1699). Jomfru Dalwig blev meget syg, men overlevede dog mordforsøget. Justine Cathrine foregav stor medfølelse, men hendes forbrydelse blev dog snart opdaget. Hun blev ved en kommissionsdom 17. april dømt til døden. Kongen formildede hendes straf til livsvarigt fængsel på Hammershus, der senere ændredes til tvungent ophold i Rønne, hvor hun døde og blev begravet 1. august 1746, 87 år gammel.

Det siges, at hun til det sidste bevarede sin stolthed; "orgueil de Lucifer".

Justine Cathrine
Kvindelige mordere
Hofdamer fra Danmark
Danskere i 1600-tallet
Danskere i 1700-tallet
Mordere fra Danmark
Personer i Dansk Biografisk Leksikon
Baronesser fra Danmark
Poul Overgaard Nielsen

Poul Overgaard Nielsen (født 14. december 1911 i [[Hellerup, død 21. november 1988) var en dansk lydbogsindlæser, politiker og journalist. Han sad i Folketinget for Det Radikale Venstre 1971-1975 og var desuden landssekretær for Folkebevægelsen mod EU fra 1981.

Bibliografi 
 Krigsforlis (Ankers Forlag, 1943)
 ... men aldrig kan et folk forgå (Ankers Forlag, 1945)
 Dagbog til en dreng (Samlerens Forlag, 1980)

Lydbøger indlæst af Poul Overgaard Nielsen 
 Alfred Lauritz Schmidt: Dragør-erindringer (1988)
 Gustav Wied: Livsens ondskab (1988)
 Steen Steensen Blicher: Noveller (1988)
 Jens Jørgensen: H.C. Andersen – en sand myte (1988)
 Herman Bang: Ved vejen (1988)
 Herman Bang: Noveller (1988)
Desuden har han indlæst de første 6 kapitler af A.A. Milnes bog Peter Plys på EP-grammofonplader.

Tidligere folketingsmedlemmer fra Det Radikale Venstre
Politikere fra Folkebevægelsen mod EU
Lydbogsindlæsere
Christophe Dugarry

Christophe Dugarry (født 24. marts 1972 i Lormont, Frankrig) er en fransk tidligere fodboldspiller, der spillede størstedelen af sin aktive karriere for den franske Ligue 1-klub Girondins Bordeaux, hvor han i alt tilbragte 11 sæsoner. Han var i kortere perioder desuden tilknyttet udenlandske topklubber som AC Milan og spanske FC Barcelona. Han sluttede sin karriere i 2005 efter et ophold i Qatar.

Landshold 

Dugarry spillede igennem sin karriere 55 kampe for Frankrigs fodboldlandshold, og scorede 8 mål. Hans landsholdsdebut kom 26. maj 1994 i en venskabskamp mod Australien. Han var herefter inde omkring landsholdet i flere år, og var blandt andet med til at blive verdensmester ved VM i 1998 på hjemmebane, og europamester ved EM i 2000. Desuden var han med til at vinde Confederations Cup i 2001, hvilket fuldendte en succesfuld karriere på landsholdet.

Resultater 

VM i fodbold
 1998 med Frankrig
EM i fodbold
 2000 med Frankrig
Confederations Cup
 2001 med Frankrig

Eksterne henvisninger 

 
 Spillerinfo 

Fodboldspillere fra Frankrig
Fodboldspillere fra Girondins Bordeaux
Fodboldspillere fra AC Milan
Fodboldspillere fra FC Barcelona
Fodboldspillere fra Olympique Marseille
Fodboldspillere fra Birmingham City F.C.
Verdensmestre i fodbold
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Sarpsborg IBK

Sarpsborg Sharks er en floorballklub fra Sarpsborg, som blev stiftet så tidlig som i 1991. "Sharks" er egentlig bare et kaldenavn, og klubben hedder formelt Sarpsborg Innebandyklubb. Af trofæer kan klubben skilte med et seriemesterskab(2005) og et norgesmesterskab (2005). Sarpsborg Sharks spiller sine hjemmekampene i Skjeberghallen, som ligger udenfor Sarpsborgs oprindelige kommunegrænse, men som efter kommunesammenlægningen i 1992 er en del af storkommunen.

Klubben har også en stærk juniorafdeling, som forsyner elitesatsningen med talenter. Klubben har kvalificeret sig flere gange til norgesmesterskabet for junior herrer, junior damer og drenge-16.

Sarpsborg IBK vandt i øvrigt norgesmesterskabet 07/08 og kvalificerede sig derved til EuroFloorball Cup-kvalifikation 2008 for herrer.

Eksterne henvisninger 
 Officiel hjemmeside

Floorballklubber fra Norge
IBK
Crystal Visions - The Very Best of Stevie Nicks

Crystal Visions – The Very Best of Stevie Nicks er et dobbeltalbum med Fleetwood Macsangerinden Stevie Nicks. Albummet består at 16 musikindspilninger og 13 DVDtracks.

Opsamlingsalbum fra 2007
Album fra USA
Tv- og filmproduktion

Produktion inden for tv- og film er en proces, der groft er inddelt i tre faser:
 Forproduktion (pre production)
 Produktion
 Efterproduktion (post production)
Produktionerne kan være alt fra enmands til større besætninger, med flere hundrede folk involveret i processen.

Historie

Produktionsfaser 
Groft er en filmproduktion inddelt i tre faser: Forproduktion, produktion og efterproduktion.

Forproduktion 
Forproduktionen omfatter idé og manuskript, samt planlægning, drejebog, storyboard, budgettering, casting, mm. Et manuskript udformes af alt fra en til flere manuskriptforfattere, og kan være baseret på en kollektivt opdigtet historie, en roman eller lignende. Den  kan også omfatte casting og udpegning af  locations.

Produktion 
Produktionen betegner typisk selve optagelserne enten på lokaliteter, studier eller i chroma key-kulisser.

Efterproduktion 
Efterproduktionen kendes også som "post production" eller redigeringen, og omfatter blandt andet klipningen, tillægningsmusik, lydeffekter, CGI, mm.

Produktionsproces

Film

Tv-serie 
Til en reality-tv-serie er det vigtigt at det hele virker virkeligt. Men bag kameraet tager de mange scener om og om igen.

Dokumentar

Live-udsendelser 

Film
Filmproduktion